Държавен вестник, бр. 59, 2025 г., стр. 43

БРОЙ  59	
Д Ъ Р Ж А В Е Н  В Е С Т Н И К 	
СТР.  43   
на радиочестотен спектър и неговият контрол 
се превърнаха във важен приоритет за осигу­
ряване на бъдещото развитие на електронния 
съобщителен спектър в България.
Увеличаването потенциала на радиочес­
тотния спектър само по себе си е една от 
ключовите цели на Комисията за регулиране 
на съобщенията, която управлява радиочес­
тотния спектър, разпределен за граждански 
нужди в Националния план за разпреде­
ление на радиочестотния спектър. В съот­
ветствие със своите правомощия по Закона 
за електронните съобщения Комисията за 
регулиране на съобщенията приема правила 
за използването на радиочестотния спектър, 
които са в съответствие с националното 
законодателство, решенията и препоръките 
на Европейската комисия и Европейския 
парламент за хармонизирано използване на 
честотния ресурс, решенията и препоръките 
на Комитета за електронни съобщения (ЕСС) 
към Европейската конференция по пощи и 
далекосъобщения (CEPT), МСД.
На 14 декември 2022 г. е прието Решение 
2022/2481 на Европейския парламент и на 
Съвета за създаване на политическа прог­
рама „Цифрово десетилетие“ до 2030 г.11 
Една от четирите цифрови цели, определени 
в решението, е постигане на сигурни, ефек­
тивни и устойчиви цифрови инфраструктури, 
като всички крайни ползватели, намиращи 
се в определено местоположение, да бъдат 
обхванати от гигабитова мрежа до крайната 
точка на мрежата и всички населени места да 
бъдат покрити от безжични високоскоростни 
мрежи от следващо поколение с ефективност, 
еквивалентна най-малко на тази на 5G, в 
съответствие с принципа на технологичната 
неутралност. Другите цели са свързани с пости­
гане на определени показатели по отношение 
броя на населението с цифрови умения и ви­
сококвалифицирани специалисти в областта 
на цифровите технологии; осъществяване на 
цифровата трансформация на предприятията 
и цифровизация на публичните услуги.
Осигуряването на достатъчно количество 
радиочестотен спектър е от съществено 
значение за постигането на цифровите цели 
и развитието както на важни обществени 
сектори, като сигурност и безопасност, вклю­
чително гражданска защита, здравеопазване, 
предоставянето на обществени администра­
тивни услуги, достъп до здравни досиета, 
електронна идентификация, научни дейности, 
като метеорология, наблюдение на Земята, 
радиоастрономия и космически изследвания, 
така и на икономически сектори и услуги, 
включително предоставяне на безжични ши­
роколентови наземни и спътникови услуги за 
потребителите, телевизионно и радиоразпръск­
11 https://eur-lex.europa.eu/legal-content/BG/TXT/
PDF/?uri=CELEX:32022D2481
ване, интелигентни транспортни системи и 
умен дом, автоматизиране и свързаност при 
производството на различни продукти и др.
Правилното управление на радиочестотния 
спектър има голямо отражение върху ико­
номиката, безопасността, здравеопазването, 
обществения интерес, културата, науката, 
социалната сфера, околната среда и техно­
логиите.
Настоящата Регулаторна политика опре­
деля основните цели, механизми и подходи 
за управление на радиочестотния спектър за 
граждански нужди за периода 2025 – 2027 г., 
като при възникване на необходимост ще 
бъде актуализирана.
II. Резюме
В Регулаторната политика за управление 
на радиочестотния спектър за граждански 
нужди са посочени основните цели, които Ко­
мисията за регулиране на съобщенията трябва 
да следва с оглед насърчаване ефективното, 
ефикасното и координираното използване 
на радиочестотния спектър, изграждането и 
развитието на общоевропейски мрежи и оси­
гуряване на свързаност, широка достъпност 
и използване на мрежи с много голям капа­
цитет. Разгледани са основните механизми за 
управление на радиочестотния спектър, които 
се прилагат в съответствие с разпоредбите на 
Закона за електронните съобщения. Напра­
вен е преглед на използването на спектъра 
за граждански нужди през изминалите три 
години за различните видове мрежи. В доку­
мента са разгледани предизвикателствата пред 
Комисията за регулиране на съобщенията през 
следващите години, свързани с изпълнението 
на целите на закона, Кодекса за електронни 
съобщения и Европейската политика в об­
ластта на радиочестотния спектър, като са 
определени и основните задачи, свързани с 
неговото управление.
III. Основни цели
В изпълнение на Закона за електронните 
съобщения и Европейската политика в област­
та на радиочестотния спектър основната цел 
на Комисията за регулиране на съобщенията 
през следващите години е да осигурява регу­
латорни условия за използването на радио­
честотния спектър, които да гарантират, че 
този ценен ресурс се използва в интерес на 
цялото общество. 
Целите на Комисията за регулиране на 
съобщенията за периода 2025 – 2027 г. са в 
съответствие с общите правила на Кодекса за 
електронни съобщения, който беше транспо­
ниран със Закона за изменението и допълне­
нието на Закона за електронните съобщения 
през март 2021 г. При изпълнение на своите 
правомощия, свързани с управлението на ра­
диочестотния спектър, през следващите години 
Комисията за регулиране на съобщенията ще 
продължи да изпълнява следните цели: